3. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Fond na spravodlivú transformáciu doplní navrhované fondy politiky súdržnosti, ku ktorým patrí Európsky fond regionálneho rozvoja (ďalej len „EFRR“), Európsky sociálny fond plus (ďalej len „ESF+“) a Kohézny fond, a bude sa teda implementovať v rámci politiky súdržnosti. Jeho celkové fungovanie sa bude riadiť ustanoveniami uvedenými v návrhu nariadenia, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde a Európskom námornom a rybárskom fonde a rozpočtové pravidlá pre uvedené fondy, ako aj pre Fond pre azyl a migráciu, Fond pre vnútornú bezpečnosť a Nástroj pre riadenie hraníc a víza (ďalej len „všeobecné nariadenie“). Preto je potrebné tento návrh zmeniť tak, aby sa Fond na spravodlivú transformáciu stal novým fondom v rámci politiky súdržnosti.

Komisia 28. novembra 2018 predstavila svoju strategickú dlhodobú víziu prosperujúceho, moderného, konkurencieschopného a klimaticky neutrálneho hospodárstva do roku 2050. V stratégii sa ukazuje, ako môže Európa zohrávať vedúcu úlohu v úsilí o klimatickú neutralitu investíciami do realistických technologických riešení, posilňovaním postavenia občanov a zosúlaďovaním činností v kľúčových oblastiach, ako je priemyselná politika, financie či výskum, a zároveň sa postarať o sociálne spravodlivú transformáciu.

2. Odôvodnenie 2 sa nahrádza takto:

„(2) S cieľom ďalej rozvíjať koordinovanú a harmonizovanú implementáciu fondov Únie, ktoré sa vykonávajú na základe zdieľaného riadenia, konkrétne Európsky fond regionálneho rozvoja (ďalej len „EFRR“), Európsky sociálny fond plus (ďalej len „ESF+“), Kohézny fond, Fond na spravodlivú transformáciu (ďalej len „FST“), opatrenia financované v rámci zdieľaného riadenia, pokiaľ ide o Európsky námorný a rybársky fond (ďalej len „ENRF“), Fond pre azyl a migráciu (ďalej len „AMIF“), Fond pre vnútornú bezpečnosť (ďalej len „ISF“) a Fond pre integrované riadenie hraníc (ďalej len „IBMF“), by sa mali stanoviť rozpočtové pravidlá založené na článku 322 ZFEÚ pre všetky tieto fondy (ďalej len „fondy“), v ktorých sa jasne určí rozsah pôsobnosti príslušných ustanovení. Okrem toho by sa mali stanoviť spoločné ustanovenia na základe článku 177 ZFEÚ, ktoré sa budú vzťahovať na špecifické pravidlá pre jednotlivé politiky pre EFRR, ESF+, Kohézny fond, FST a ENRF.“;

3. Odôvodnenie 8 sa nahrádza takto:

„(8) V záujme dosiahnutia priorít Únie by mali fondy sústrediť svoju podporu na obmedzený počet cieľov politiky v súlade so svojimi úlohami a cieľmi vychádzajúcimi zo zmluvy. Ciele politiky pre AMIF, ISF a BMVI by mali byť stanovené v príslušných špecifických nariadeniach pre jednotlivé fondy. FST a zdroje z EFRR a ESF+, ktoré sa prevádzajú do FST ako doplnková podpora, by mali prispievať k jednému špecifickému cieľu.“;

4. V odôvodnení 19 sa prvá veta nahrádza takto:

„Členský štát by mal vykonať preskúmanie v polovici obdobia každého programu podporovaného z EFRR, ESF+, Kohézneho fondu a FST. “;

5. Vkladá sa toto odôvodnenie 22a:

„(22a) S cieľom zvýšiť účinnosť FST by mali byť pre tento fond k dispozícii doplnkové zdroje z EFRR a ESF+. Tieto doplnkové zdroje by sa mali poskytovať prostredníctvom osobitného povinného prevodu z uvedených fondov do FST, pričom sa zohľadnia výzvy v oblasti transformácie stanovené v plánoch spravodlivej transformácie územia, ktoré je potrebné riešiť. Sumy, ktoré sa majú previesť, by sa mali poskytnúť zo zdrojov z kategórií regiónov, v ktorých sa nachádzajú územia identifikované v plánoch spravodlivej transformácie územia. Vzhľadom na tieto špecifické podmienky využívania zdrojov FST by sa na vytvorenie zdrojov FST mal uplatňovať len osobitný mechanizmus prevodu. Okrem toho by sa malo jasne stanoviť, že na FST a na zdroje z EFRR a ESF+ prevedené do FST, ktoré sa tiež stávajú podporou FST, by sa mali vzťahovať len ustanovenia tohto nariadenia a nariadenia (EÚ) [nariadenie o FST]. Na doplnkovú podporu by sa nemalo vzťahovať ani nariadenie (EÚ) [nariadenie o EFRR/Kohéznom fonde] ani nariadenie (EÚ) [nariadenie o ESF+]. Zdroje EFRR prevedené ako doplnková podpora pre FST by sa preto mali vylúčiť zo základu pre výpočet požiadaviek tematickej koncentrácie stanovených v článku 3 nariadenia (EÚ) [nariadenie o EFRR/Kohéznom fonde] a z výpočtu minimálnych alokácií na udržateľný rozvoj miest, ako sa stanovuje v článku 9 nariadenia (EÚ) [nariadenie o EFRR/Kohéznom fonde]. To isté platí pre zdroje ESF+ prevedené ako doplnková podpora do FST v súvislosti s požiadavkami tematickej koncentrácie stanovenými v článku 7 nariadenia (EÚ) [nariadenie o ESF+].“;

6. Odôvodnenie 27 sa nahrádza takto:

„(27) Členské štáty by mali zriadiť monitorovacie výbory na preskúmanie výkonnosti programov. V prípade EFRR, ESF+ a Kohézneho fondu by výročné správy o implementácii mali byť nahradené každoročným štruktúrovaným dialógom o politike na základe najnovších informácií a údajov o implementácii programov, ktoré sprístupní členský štát. Výročné hodnotiace zasadnutie by sa malo organizovať aj v súvislosti s programami pokrývajúcimi fond FST.“;

7. Odôvodnenie 39 sa nahrádza takto:

„(39) Podpora z Kohézneho fondu, FST a EFRR by sa v spoločných programoch v rámci cieľa Investovanie do zamestnanosti a rastu mohla kombinovať s podporou z ESF+, aby sa zlepšila komplementarita a zjednodušila implementácia.“;

8. Článok 1 sa mení takto:

a)Odsek 1 sa nahrádza takto:

„1. V tomto nariadení sa stanovujú:

a)rozpočtové pravidlá pre Európsky fond regionálneho rozvoja (ďalej len „EFRR“), Európsky sociálny fond plus (ďalej len „ESF+“), Kohézny fond, Fond na spravodlivú transformáciu (ďalej len „FST“), Európsky námorný a rybársky fond (ďalej len „ENRF“), Fond pre azyl a migráciu (ďalej len „AMIF“), Fond pre vnútornú bezpečnosť (ďalej len „ISF“) a Nástroj na riadenie hraníc a víza (ďalej len „BMVI“) (ďalej len „fondy“);

b)spoločné ustanovenia uplatniteľné na EFRR, ESF+, Kohézny fond, FST a ENRF.“;

b)V odseku 6 sa vkladá toto písmeno h):

„h) nariadenie (EÚ) [nariadenie o FST] (ďalej len „nariadenie o FST“)(*).

(*) Ú. v. EÚ L, , s. .“;